Diari Oficial de la Generalitat Valenciana


Sumari del DOGV 3834, del 12-09-2000 (2000/7314)

ACORD de 5 de setembre de 2000, del Govern Valencià, pel que s'aprova, a petició de l'Ajuntament de Montroy, la municipalització en règim de monopoli del servei d'aigua potable (subministrament en baixa) en dit terme municipal, que serà gestionat en règim de concessió.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3834

Data del DOGV
:   12-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7314


Data del document
:   05-09-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Montroi
    * aigua potable
    * administració local

ACORD de 5 de setembre de 2000, del Govern Valencià, pel que s'aprova, a petició de l'Ajuntament de Montroy, la municipalització en règim de monopoli del servei d'aigua potable (subministrament en baixa) en dit terme municipal, que serà gestionat en règim de concessió. [2000/Q7314]
  
El Govern Valencià, en la reunió del dia 5 de setembre de 2000, adoptà l'acord següent:
  
De conformitat amb l'article 97 del Reial Decret Legislatiu 781/1986, de 18 d'abril, pel qual s'aprovà el Text Refós de les disposicions legals vigents en matèria de règim local, l'Ajuntament de Montroy ha tramitat l'expedient de municipalització en règim de monopoli del servei d'aigua potable (subministrament en baixa) del seu terme municipal.
  
Aquesta aprovació implica la declaració d'utilitat pública, als efectes de l'expropiació forçosa, dels béns i drets particulars afectes al servei d'aigua potable, però la relació concreta i individualitzada de béns haurà de ser formulada per l'ajuntament com a tràmit previ a la necessitat d'ocupació.
  
La competència del Govern Valencià per a aprovar la municipalització en règim de monopoli s'estableix en l'article 97.2 del text abans citat.
  
El Consell Jurídic Consultiu de la Comunitat Valenciana ha emés dictamen en el qual formula algunes advertències que han sigut esmenades per l'Ajuntament de Montroy.
  
Per tot el susdit i a proposta del conseller de Justícia i Administracions Públiques, conformement amb el Consell Jurídic Consultiu, el Govern Valencià,
  
ACORDA
  
Aprovar, a petició de l'Ajuntament de Montroy, la municipalització en règim de monopoli del servei d'aigua potable (subministrament en baixa) en dit terme municipal, que serà gestionat en règim de concessió. Aquest acord implica la declaració d'utilitat pública, als efectes de l'expropiació, dels béns i drets particulars afectes al servei d'aigua potable (subministrament en baixa) del terme municipal de Montroy.
  
Aquest acord posa fi a la via administrativa en virtut de l'article 109.c de la Llei 30/1992, de 26 de novembre. Els interessats podran interposar contra aquest els recursos següents:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, en el seu cas, contra la desestimació presumpta d'aquest pel transcurs d'un mes, es podrà interposar en el termini de dos mesos un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En el cas d'haver-se interposat un recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes, segons que estableixen els articles 48, 107 i següents i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercir qualsevol altra via que estimen oportuna.
  
València, 5 de setembre de 2000
  
El conseller secretari del Govern Valencià,